|  |
| --- |
| **REPUBLIKA HRVATSKA**  **PRIMORSKO GORANSKA ŽUPANIJA**  **OSNOVNA ŠKOLA DR. JOSIPA PANČIĆA**  **BRIBIR**    **PRIJEDLOG 1. IZMJENA I DOPUNA**  **FINANCIJSKOG PLANA**  **ZA 2024. GODINU**    Bribir, travanj 2024. godine  **UVOD**  Temeljem Zakona o proračunu (Narodne novine 144/21), Škola je izradila Prijedlog financijskog plana za 2024. godinu, te projekcije Financijskog plana za 2025. i 2026. godinu.  Škola čiji je osnivač Primorsko-goranska županija obvezna je pridržavati se Uputa Upravnog odjela za odgoj i obrazovanje (koje proizlaze iz Uputa UO za proračun, financije i nabavu PGŽ, te Uputa Ministarstva financija).  Pri sastavljanju financijskog plana obavezno je pridržavati se zakonom propisane metodologije.  Financijski plan škole treba biti uravnotežen. Prilikom planiranja prihoda i rashoda važno je voditi računa da ukupna visina planiranog prihoda po pojedinom izvoru financiranja, mora odgovarati planiranoj visini rashoda po tom istom izvoru financiranja.  Upravni odjel za odgoj i obrazovanje PGŽ-a, izradio je Okvirni prijedlog opsega financijskog plana za svakog proračunskog korisnika:   * u dijelu decentraliziranih funkcija * u dijelu provedbe programa iznad zakonskog standarda koji se financiraju iz vlastitih županijskih prihoda (izvor 111 opći prihodi i primitci).   Projekcije za 2025. i 2026. godinu izračunate su na temelju limita za 2024. godinu.  Materijalni i financijski rashodi koji se financiraju iz proračuna Primorsko-goranske županije za decentralizirane funkcije, školske ustanove planiraju do razine sredstava iskazanih u Okvirnom prijedlogu opsega financijskih planova ustanova osnovnog i srednjeg školstva Primorsko-goranske županije za 2024.-2026. godinu.  Temeljem financijskog plana, omogućava se financiranje programa rada Škole.  **Odlukom Primorsko-goranske županije iz ožujka 2024. godine, Škola je dobila naputak o izradi 1. Izmjena i dopuna financijskog plana za 2024. godinu.**  Sukladno Odluci i Uputi, Škola je u Županijskom programu riznice unijela sve izmjene, odnosno povećanja ili smanjenja sredstava u odnosu na već usvojeni temeljni financijski plan za  2024. godinu, koji je usvojen u prosincu 2023. godine.    Postupak donošenja financijskog plana propisuje Zakon o proračunu čl. 33-36, a izmjene i dopune financijskog plana definirane su odredbama čl. 38. i 46. Zakona o proračunu. Navedeni Zakon propisuje kako se izmjene i dopune donose prema istom postupku kojim je donesen i prvi financijski plan.   * **SADRŽAJ I OBUHVAT ISKAZIVANJA PODATAKA**     Prijedlog 1. Izmjena i dopuna Financijskog plana za 2024. godinu obuhvaća:  **1.1. Opći dio Prijedloga financijskog plana**  **1.2. Posebni dio Prijedloga financijskog plana**  **1.3. Obrazloženje Prijedloga financijskog plana**   * **OPĆI DIO**   Opći dio Prijedloga financijskog plana sastoji se od:  Sažetak Općeg dijela   * A. Račun prihoda i rashoda * C. Preneseni viškovi/manjkovi iz prethodne godine   Prihodi i rashodi prema ekonomskoj klasifikaciji  Prihodi i rashodi prema izvorima financiranja  Rashodi prema funkcijskoj klasifikaciji     * **POSEBNI DIO**   Posebni dio Prijedloga financijskog plana sastoji se od:  Rashodi prema programskoj klasifikaciji  (iskazani po organizacijskoj klasifikaciji, izvorima financiranja i ekonomskoj klasifikaciji, raspoređenim u programe koji se sastoje od aktivnosti i projekata).   * **OBRAZLOŽENJE**   Obrazloženje prijedloga 1. Izmjena i dopuna financijskog plana sastoji se od:   * Obrazloženje općeg dijela financijskog plana   - obrazloženje Sažetka prihoda i rashoda financijskog plana  - obrazloženje prenesenih viškova ili manjkova iz prethodne godine.   * Obrazloženje posebnog dijela financijskog plana.   - obrazloženje posebnog dijela sastoji se od programa, aktivnosti i projekata  zajedno sa ciljevima i pokazateljima uspješnosti. Zakonskim osnovama za  uvođenje programa, te izračunu sredstava za realizaciju istih.  **U obrazloženju se navode odstupanja (povećanje/smanjenje) planiranih prihoda**  **i rashoda 1. Rebalansa, u odnosu na temeljni financijski plan za 2024. godinu**  **usvojen u prosincu 2023. godine.**  **PRILOŽENE TABLICE:**  - Sažetak općeg dijela (Opći dio računa prihoda i rashoda i preneseni viškovi)  - Prihodi i rashodi prema ekonomskoj klasifikaciji  - Prihodi i rashodi prema izvorima financiranja  - Rashodi prema funkcijskoj klasifikaciji  - Rashodi prema programskoj klasifikaciji  **OBRAZLOŽENJE**  **PRIJEDLOGA 1. IZMJENA I DOPUNA FINANCIJSKOG PLANA**  **ZA 2024.**  Obrazloženjem financijskog plana povezujemo Godišnji plan i program rada škole i Školski kurikulum sa financijskim sredstvima potrebnim za njihovo ostvarenje.  U nastavku slijedi obrazloženje Općeg dijela i obrazloženje Posebnog dijela  1. Izmjena i dopuna financijskog plana za 2024. godinu.  **OBRAZLOŽENJE OPĆEG DIJELA PRIJEDLOGA**   1. **IZMJENA I DOPUNA FINANCIJSKOG PLANA ZA 2024. GODINU**   **SAŽETAK DJELOKRUGA RADA:**  Osnovna škola Dr. Josipa Pančića Bribir javna je ustanova koja obavlja poslove odgoja i obrazovanja. Djelatnost osnovnog obrazovanja u osnovnoj školi obuhvaća opće obrazovanje te druge oblike obrazovanja djece i mladih. Nastava osnovnog obrazovanja izvodi se prema nastavnim planovima i programima koje je donijelo Ministarstvo znanosti i obrazovanja te prema Godišnjem planu i programu rada škole i Školskom kurikulumu za školsku godinu.  **ORGANIZACIJSKA STRUKTURA:**  Škola u Bribiru osnovana je davne 1787. godine. Na sadašnjoj adresi izgrađena je nova zgrada gdje je škola započela sa radom 1992. godine.  Nastava je organizirana kao redovna, izborna, dodatna i dopunska, a izvodi se prema nastavnim planovima i programima, kao i izvannastavne aktivnosti.  U školi je zaposleno 29 djelatnika i to: ravnatelj, 1 stručni suradnik, 19 učitelja, tajnik, voditelj računovodstva, 5 radnika koji obavljaju tehničke poslove, te 1 učiteljica u produženom boravku.  Škola je Matična škola i ima 8 razrednih odjela.  Školska zgrada zadovoljava sve pedagoške standarde.  U školi imamo 10 specijaliziranih učionica zajedno sa pripadajućim kabinetima, knjižnicu, informatičku učionicu, učionicu produženog boravka te kuhinju s blagovaonom.  Škola ima sportsku dvoranu koju povremeno iznajmljujemo i tako ostvarujemo vlastiti prihod.  Ukupna unutarnja površina škole je 2.273 m2.  Škola posjeduje i 25.000 m2 vanjskog okoliša. Oko škole nalazi se maslinik sa 33 stabla maslina, zatim voćnjak sa stablima jabuka, smokava i mendula.  U školi djeluje Učenička zadruga u kojoj se proizvodi maslinovo ulje i jabučni ocat, uzgaja lavanda i smilje, te izrađuju ukrasni i uporabni proizvodi.  **ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE:**   * Zakon o odgoju i obrazovanju u osnovnoj i srednjoj školi * Zakon o ustanovama * Godišnji plan i program škole * Školski kurikulum * Zakon o proračunu * Zakon o fiskalnoj odgovornosti * Pravilnik o proračunskim klasifikacijama * Pravilnik o proračunskom računovodstvu i računskom planu * Odluka o kriterijima financiranja minimalnog financijskog standarda za decentralizirane funkcije osnovnog školstva   **ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**    Prikaz: Struktura proračuna škole - prihodi prema izvorima  **ANALITIČKI PRIKAZ PRIHODA PO IZVORIMA I PROGRAMIMA**       * **SAŽETAK RAČUNA PRIHODA I RASHODA**   U sažetku računa prihoda i rashoda prikazani su ukupni prihodi i rashodi planirani za 2024. godinu u temeljnom financijskom planu (stupac 1).  Zatim povećanje i smanjenje u odnosu na temeljni plan (stupac 2).  Novi plan za 2024. godinu predstavlja 1. Izmjene i dopune financijskog plana za 2024. godinu (stupac 3).  Novi **plan prihoda** za 2024. godinu u odnosu na temeljni plan 2024. godine, veći je za 74.183,14 Eura, a povećanje se najvećim dijelom odnosi zbog povećanja plaća zaposlenih prema novom Zakonu o plaćama odnosno povećanja koeficijenta od ožujka 2024. godine.  Razlog povećanja **plana rashoda** u 2024. godini u odnosu na temeljni plan u iznosu od 75.366,90 Euro je povećanje rashoda za plaće, kao i planirani rashodi koji će biti pokriveni prenesenim viškom prihoda iz prethodne godine.   * **SAŽETAK RAČUNA FINANCIRANJA**   Škola nema primitke od financijske imovine i zaduživanja, te izdatke za financijsku imovinu i otplatu instrumenata zaduživanja. Stoga isti nisu niti sadržani u financijskom planu.   * **PRENESENI VIŠAK/MANJAK IZ PREDHODNE GODINE**   Iz Sažetka Općeg dijela računa prihoda i rashoda (A), vidljivo je da isti nisu u ravnoteži odnosno da je planiran manjak, koji proizlazi iz većih rashoda u odnosu na prihod.  Kod planiranja temeljnog financijskog plana za 2024. godinu, planiran je procijenjen višak u iznosu od 800,00 Eura.  Međutim, prema godišnjem financijskom izvještaju za 2023. godinu, utvrđen je rezultat poslovanja u iznosu od 1.983,76 Eura.  Rezultat poslovanja sastoji se od viška prenesenih sredstava iz 2023. godine u iznosu 3.578,43 eura i prenesenog manjka u iznosu od 1.594,67 euro.  Stoga je **plan rashoda uvećan** za još 2.778,43 Eura. ( 800,00 +2.778,43 = 3.578,43)  Temeljem donosa prenesenih viškova sredstava, pokriva se planirani manjak rashoda.  Manjak prenesenih sredstava iz 2023. godine iznosi 1.594,67 Euro.  Manjak se odnosi na refundaciju sredstava od Ministarstva za trošak besplatnih učeničkih marendi od 12. mjeseca 2023. godine.  **Plan prihoda uvećan** je za 1.594,67 Euro.  Planiranjem više prihoda u odnosu na rashode, pokriva se preneseni manjak.  **Navedenim slijedom Financijski plan postaje uravnotežen**.    **PRENESENI REZULTAT POSLOVANJA VIŠKOVI/MANJKOVI**  U nastavku daje se prikaz prenesenog viška po izvorima i programima prema  **Odluci Školskog odbora o raspodjeli financijskog rezultata za 2023. godinu.**  Utvrđeni **FINANCIJSKI REZULTAT POSLOVANJA** na dan 31. 12. 2023.  godine u iznosu od **1.983,76 EUR** sastoji seod:  **Višak prihoda** poslovanja u iznosu **3.578,43 EUR**  **Manjak prihoda** poslovanja u iznosu **1.594,67 EUR**      VIŠAK PRIHODA OD POSLOVANJA U IZNOSU **3.578,43** EUR ODNOSI SE NA:  **IZVOR FINANCIRANJA: VLASTITI PRIHODI 2.681,10**   * višak od školske zadruge 562,69   (utrošit će se za materijal za izradu  proizvoda učeničke zadruge)   * višak od najma dvorane   (utrošit će se za nabavu opreme  i druge školske potrebe ) 2.118,41  **IZVOR FINANCIRANJA: PRIHODI PO POSEBNIM NAMJENAMA**   * višak od školske kuhinje-preneseni iz 2022. **115,35**   (utrošit će se za namirnice za školsku  marendu)    **IZVOR FINANCIRANJA: POMOĆI**   * višak od Općine Vinodolske **781,98**   (utrošit će se za prijevoz učenika  na terensku nastavu i natjecanja.)  MANJAK PRIHODA OD POSLOVANJA ODNOSI SE NA:  **IZVOR FINANCIRANJA: POMOĆI**  MANJAK – MINISTARSTVO **- 1.594,67**  - manjak prihoda za namirnice za besplatnu  školsku marendu za 12/2023.    Preneseni manjak od Ministarstva u iznosu od 1.594,67 bit će pokriven doznakom sredstva od Ministarstva za besplatnu učeničku marendu. U planu je povećan prihod za navedeni iznos manjka. |
|  |

**OBRAZLOŽENJE POSEBNOG DIJELA PRIJEDLOGA**

1. **IZMJENA I DOPUNA FINANCIJSKOG PLANA ZA 2024. GODINU**

Obrazloženje posebnog dijela sastoji se od obrazloženja programa, aktivnosti i projekata zajedno sa ciljevima i pokazateljima uspješnosti, zakonskim osnovama za uvođenje programa, te izračunu sredstava za realizaciju istih. Također i odstupanja u odnosu na već usvojeni temeljni plan.

Struktura proračuna rashoda škole dijeli se na tri glavna programa unutar kojih su planirane aktivnosti. Unutar aktivnosti rashodi su planirani po izvorima financiranja.



PROGRAM**: 5301 OSNOVNOŠKOLSKO OBRAZOVANJE**

**PRIORITET RAZVOJA I STRATEŠKI CILJ:**

4. Obrazovani stanovnici s kompetencijama i vještinama za poslove budućnosti

**POSEBNI CILJ:**

4.1 Razvoj modernog obrazovnog sustava prilagođenog društvenim izazovima

**MJERA :**

4.1.2. Sustavno ulaganje u kvalitetu obrazovanja i usavršavanja te uvjete rada djelatnika u obrazovanju

Naziv aktivnosti/projekta**: OSIGURAVANJE UVJETA RADA**

**Izvor: POMOĆI - MINISTARSTVO PROSVJETE I SPORTA**

**SVRHA I CILJEVI PROGRAMA:**

Pružanje usluge osnovnoškolskog obrazovanja i odgoj učenika.

**ZAKONSKE OSNOVE NA KOJIMA SE PROGRAM ZASNIVA:**

Djelatnost osnovnog školstva ostvaruje se u skladu s odredbama Zakona o odgoju i

obrazovanju u osnovnoj i srednjoj školi i Zakona o ustanovama.

**NAČIN I SREDSTVA ZA REALIZACIJU PROGRAMA:**

Financijski plan prihoda i rashoda financiranih iz državnog proračuna odnosi se na plaće

zaposlenika, prekovremene, jubilarne nagrade, pomoći, dar djeci, regres, uskrsnice, božićnice, prijevoz zaposlenika i druga materijalna prava zaposlenika.

Rashodi za plaće za zaposlene izračunati su na temelju umnoška ugovorene osnovice i pripadajućih koeficijenata prema radnim mjestima kao i ugovorenim dodacima.

Isplata materijalnih prava definirana je Temeljnim i Granskim kolektivnim ugovorima.

Ministarstvo financira i prijevoz učenika s poteškoćama socijalnom pedagogu.

Planirani iznos je 500,00 Eura.

|  |  |  |  |  |
| --- | --- | --- | --- | --- |
| **Izvor: 521 Pomoći - proračunski korisnici** | **507.830,00** | **67.170,00** | **575.000,00** | **113,23** |
| **3 Rashodi poslovanja** | **507.830,00** | **67.170,00** | **575.000,00** | **113,23** |
| 31 Rashodi za zaposlene | 488.330,00 | 62.170,00 | 550.500,00 | 112,73 |
| 32 Materijalni rashodi | 19.000,00 | 5.000,00 | 24.000,00 | 126,32 |
| 37 Naknade građanima i kućanstvima na temelju osiguranja i druge naknade | 500,00 |  | 500,00 | 100,00 |

**Odstupanje od planiranog**: Razlika se odnosi na povećanja plaća zaposlenih prema novom Zakonu o plaćama, odnosno povećanja koeficijenta od ožujka 2024. godine.

**Izvor: PRIHODI ZA DECENTRALIZIRANE FUNKCIJE- ŽUPANIJA**

**SVRHA I CILJEVI PROGRAMA:**

Financiranje materijalnih i financijskih rashoda nužnih za realizaciju nastavnog plana i programa javnih potreba osnovnoškolskog obrazovanja.

**ZAKONSKE OSNOVE NA KOJIMA SE PROGRAM ZASNIVA:**

Primorsko-goranska županija kao naš osnivač donosi Odluku o kriterijima, mjerilima i načinu financiranja minimalnog financijskog standarda za decentralizirane funkcije osnovnog školstva.

Ovom Odlukom utvrđuju se kriteriji, mjerila i načini financiranja rashoda u okvirima bilanciranih sredstava po namjenama utvrđenim u Odlukama Vlade RH za financiranje minimalnog financijskog standarda javnih potreba osnovnih škola.

**NAČIN I SREDSTVA ZA REALIZACIJU PROGRAMA:**

Sredstva iz Odluke za financiranje mogu se koristiti samo za financiranje materijalnih i financijskih rashoda nužnih za realizaciju nastavnog plana i programa javnih potreba osnovnoškolskog obrazovanja, a obuhvaćaju skupine 32 i 34 ekonomske klasifikacije iz Računskog plana za proračunsko računovodstvo.





**Odstupanje od planiranog:**

Odlukom o kriterijima, mjerilima i načinu financiranja minimalnog financijskog standarda za decentralizirane funkcije osnovnog školstva iz veljače 2024. godine, Županija kao naš osnivač povećala je limit financiranja naše škole za 911,97 Eura.

**Izvor: VLASTITI PRIHODI - NAJAM DVORANE**

**SVRHA I CILJEVI PROGRAMA:**

Osiguravanje financijskih sredstava za podizanje standarda škole.

Škola povremeno iznajmljuje dvoranu. Raspored korištenja sportske dvorane sastavljen je tako da ne ometa rad redovne nastave.

**ZAKONSKE OSNOVE NA KOJIMA SE PROGRAM ZASNIVA:**

Ugovori potpisani sa korisnicima dvorane.

Pravilnik o korištenju vlastitih prihoda.

**NAČIN I SREDSTVA ZA REALIZACIJU PROGRAMA:**

Cijena najma dvorane po satu iznosi 25,00 Eura.

Vlastitim prihodima ostvarenim najmom dvorane, škola pokriva trošak najma: sredstava za čišćenje, higijenski materijal te materijal i usluge za održavanje zgrade.

Sredstva koja ostaju nakon pokrivanja troškova, planiramo uložiti u nabavu nastavnih sredstava i pomagala te nabavu dugotrajne opreme i održavanje zgrade.

Uz najam dvorane i zemljišta, škola ostvaruje i prihod od kamata na depozite.

**Izračun sredstava za provođenje programa:**

PLAN PRIHODA ukupno: 3.003,00 Eura

- NAJAM DVORANE 3.000,00 Eura

- PRIHOD OD KAMATA 3,00 Eura







**Odstupanje od planiranog:**

Plan je izrađen tako da od ukupnih prihoda ostvarenih u 2024. godini, 2.503,00 Eura pokriva materijalne rashode, a za 500,00 Eura je planirana nabava opreme u programu Opremanje ustanova školstva.

Prenesenim viškom prihoda iz 2023. godine uvećan je plan nabave opreme u iznosu od 2.118,41.euro.

Ukupan novi plan iznosi 5.121,41 Euro iz vlastitih izvora financiranja, odnosno od najma dvorane.

**Izvor: POMOĆI - OPĆINA VINODOLSKA – LOGOPED**

**SVRHA I CILJEVI PROGRAMA:**

Pomoć i rad sa djecom s poremećajima govorno-glasovne komunikacije.

**ZAKONSKE OSNOVE NA KOJIMA SE PROGRAM ZASNIVA:**

Ugovor o financiranju poslova logopeda sa Vinodolskom općinom.

Ugovor o pružanju usluge logopeda.

**NAČIN I SREDSTVA ZA REALIZACIJU PROGRAMA:**

U dijelu USLUGE LOGOPEDAkojeg financira Općina Vinodolska**,** prihodi i rashodi planirani su

u iznosu od 1.500,00 Eura.

**Odstupanje od planiranog:**

Nema odstupanja.

**Izvor: PRIHODI OD NAKNADE ŠTETE S NASLOVA OSIGURANJA**

**SVRHA I CILJEVI PROGRAMA:**

Cilj osiguranja od šteta je namirivanje određenih financijskih izdataka od osiguravajućih kuća nastalih uslijed nepredvidivih šteta.

**ZAKONSKE OSNOVE NA KOJIMA SE PROGRAM ZASNIVA:**

Sklopljene police osiguranja All risk imovine i Osiguranje od odgovornosti s osiguravajućim društvom.





**Odstupanje od planiranog:**

Nema odstupanja.

Naziv aktivnosti/projekta**: NABAVA UDŽENIKA ZA UČENIKE OŠ**

**Izvor: MINISTARSTVO**

**SVRHA I CILJEVI PROGRAMA:**

Nabava besplatnih udžbenika za obvezne i izborne nastavne predmete učenicima osnovnih škola osigurana su u Državnom proračunu.

**ZAKONSKE OSNOVE NA KOJIMA SE PROGRAM ZASNIVA:**

Zakon o udžbenicima i drugim obrazovnim materijalima za osnovnu i srednju školu, članak 14. Narodne novine broj 116/2018.





**Odstupanje od planiranog:**

Nema odstupanja.

Naziv aktivnosti/projekta**: PREHRANA ZA UČENIKE U OSNOVNIM ŠKOLAMA**

**Izvor: MINISTARSTVO**

**SVRHA I CILJEVI PROGRAMA:**

Vlada Republike Hrvatske donijela je  ODLUKU O KRITERIJIMA I NAČINU FINANCIRANJA, ODNOSNO SUFINANCIRANJA TROŠKOVA PREHRANE ZA UČENIKE OSNOVNIH ŠKOLA.

**NAČIN I SREDSTVA ZA REALIZACIJU PROGRAMA:**

Učenik koji redovito pohađa osnovnu školu, ostvaruje pravo financiranja, odnosno sufinanciranja prehrane u iznosu od 1,33 eura po danu, za dane kada je na nastavi.





**Odstupanje od planiranog:**

Povećani su prihodi i rashodi za besplatne učeničke marende s obzirom na veći broj djece koji koriste školsku marendu.

PROGRAM**: 5302 UNAPREĐENJE KVALITETE ODGOJNO OBRAZOVNOG SUSTAVA**

**PRIORITET RAZVOJA I STRATEŠKI CILJ:**

4. Obrazovani stanovnici s kompetencijama i vještinama za poslove budućnosti

**POSEBNI CILJ:**

4.1 Razvoj modernog obrazovnog sustava prilagođenog društvenim izazovima

**MJERA :**

4.1.3. Prilagođeni školski programi za kvalitetnije obrazovanje

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Naziv aktivnosti/projekta**: PROGRAMI ŠKOLSKOG KURIKULUMA**

**Izvor: 111 PRORAČUN PGŽ - PROGRAMI ŠKOLSKOG KURIKULUMA**

**SVRHA I CILJEVI PROGRAMA:**

Prilagođeni školski programi za kvalitetnije obrazovanje.

Stjecanje znanja o povijesti Vinodola , upoznavanje običaja bribirskog kraja, razvijanje ljubavi prema zavičaju, njegovoj kulturno- povijesnoj baštini te razvijanje potrebe očuvanja zavičajne baštine. Cilj aktivnosti je i zainteresirati učenike za samostalan istraživački rad kao i razvijati zajedništvo, toleranciju i kreativnost učenika.

**ZAKONSKE OSNOVE NA KOJIMA SE PROGRAM ZASNIVA:**

Ugovor o sufinanciranju programa sklopljen je sa Primorsko-goranskom županijom.

Ugovorom se uređuju međusobni odnosi Primorsko-goranske županije i Škole vezani uz korištenje proračunskih sredstava Županije za programe unapređenja kvalitete odgojno obrazovnog sustava-Školskog kurikuluma.

**NAČIN I SREDSTVA ZA REALIZACIJU PROGRAMA:**

Županija će iz Proračuna za 2024. godinu s ukupnim iznosom od 800,00 Eura sufinancirati programe Školskog kurikuluma.





**Odstupanje od planiranog:**

Ukupan planirani iznos nije povećan niti smanjen, već su unutar programa smanjeni rashodi za nabavu opreme, a povećani materijalni rashodi.

**Izvor: PRIHODI ZA POSEBNE NAMJENE - TRENING ŽIVOTNIH VJEŠTINA**

**SVRHA I CILJEVI PROGRAMA:**

Cilj programa je prevencija uporabe duhana, alkohola i drugih droga kod adolescenata, te kombinacija zdravstvenih informacija, općih životnih vještina i vještina odupiranja sredstvima ovisnosti.

Program je utemeljen na suvremenim znanstvenim istraživanjima o uzrocima zlouporabe sredstava ovisnosti. U našoj školi uključeni su učenici od 3. do 7. razreda. Provoditelji programa su razrednici tih razreda, a koordinator pedagoginja.

**ZAKONSKE OSNOVE NA KOJIMA SE PROGRAM ZASNIVA:**

Nositelj programa je Nastavni Zavod za javno zdravstvo PGŽ.

Ugovor o provedbi projekta „Trening životnih vještina“

**NAČIN I SREDSTVA ZA REALIZACIJU PROGRAMA:**

Nastavni Zavod za javno zdravstvo financira 17,25 Eura po svakom razredu u kojem se provodi program.

Financijski plan prihoda izrađen je na bazi 5 razreda x 17,25 Euro = 86,27 Euro, a rashodi se odnose na nabavu materijala i službeni put. Putni troškovi razrednika do Rijeke na prisustvovanje radionicama i obuci za provođenje programa.





**Odstupanje od planiranog:**

Nema odstupanja.

Izvor: **POMOĆI - OPĆINA VINODOLSKA - tekuće financiranje školskog kurikuluma**

**SVRHA I CILJEVI PROGRAMA:**

Poticati učenike na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Školski kurikulum definira aktivnosti čiji su cilj i zadaci vezani uz intelektualni, društveni i fizički razvoj učenika.

Za kvalitetno ostvarenje ciljeva pretpostavka su stručne kompetencije učitelja, kvalitetna suradnja s roditeljima i lokalnom zajednicom, koja financira programe iznad pedagoškog standarda.

Sportska natjecanja, natjecanja Znanost mladima i Lidrano, posjet kazališnim predstavama u Rijeci, obilježavanje Dana Škole, provedba programa prometne kulture za 1. razrede, te izvanučionička i terenska nastava. Navedene aktivnosti u cijelosti financira Općina Vinodolska.

Planirana je i nabava knjiga za školsku knjižnicu koju će financirati Općina Vinodolska.

**ZAKONSKE OSNOVE NA KOJIMA SE PROGRAM ZASNIVA:**

Zahtjev za financiranje potreba škole.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | 2024. | 2025. | 2026. |
| 1. | Sportska natjecanja | 400,00 | 400,00 | 400,00 |
| 2. | Natjecanja Znanost mladima, Lidrano, ostali nastupi i smotre | 670,00 | 670,00 | 670,00 |
| 3. | Izvanučionička nastava, prometna kultura | 2.670,00 | 2.670,00 | 2.670,00 |
| 4. | Obilježavanje Dana škole i dr. | 330,00 | 330,00 | 330,00 |
| 5 | Rad učeničke zadruge | 130,00 | 130,00 | 130,00 |
| 6. | Školska knjižnica | 400,00 | 400,00 | 400,00 |
|  | **Ukupno program:** | **4.600,00** | **4.600,00** | **4.600,00** |





**Odstupanje od planiranog:**

Nema odstupanja unutar planiranih prihoda i rashoda za 2024.godinu.

Povećanje se odnosi na preneseni višak prihoda iz 2023. godine, za iznos koji je povećan plan rashoda u 2024. godini.

**Izvor: VLASTITI PRIHODI – ŠKOLSKA ZADRUGA**

**SVRHA I CILJEVI PROGRAMA:**

Omogućiti učenicima razvoj interesa, sklonosti, sposobnosti i međusobne suradnje u radu. Stjecanje, produbljivanje i primjena tehničkih, gospodarskih i društvenih znanja.

Učenici sudjeluju na županijskim i državnim smotrama i susretima.

Zadaća nam je da njegujemo kulturnu i povijesnu baštinu Bribira, koja je podloga za izradu autohtonih suvenira te ukrasnih i uporabnih predmeta.

- izrada ukrasnih i uporabnih predmeta

- izrada suvenira

- izrada božićnih čestitki

- uzgoj lavande, maslina i smokava

**ZAKONSKE OSNOVE NA KOJIMA SE PROGRAM ZASNIVA:**

Pravila učeničke zadruge „Omorika“

**NAČIN I SREDSTVA ZA REALIZACIJU PROGRAMA:**

Prihod koji se ostvari od prodaje proizvoda pokriva troškove službenog puta na smotre i seminare, članarinu u Hrvatskom savezu učeničkih zadruga, te nabavku potrošnog materijala za ulaganje u novu proizvodnju kao i nabavu opreme.





**Odstupanje od planiranog:**

Nema odstupanja unutar planiranih prihoda i rashoda za 2024.godinu.

Povećanje se odnosi na preneseni višak prihoda iz 2023. godine, za iznos koji je povećan plan rashoda u 2024. godini.

Naziv aktivnosti/projekta**: ŽUPANIJSKA ŠKOLA PLIVANJA**

**Izvor: 111 PRORAČUN PGŽ - ŽUPANIJSKA ŠKOLA PLIVANJA**

**SVRHA I CILJEVI PROGRAMA:**

Obuka plivanja učenika 2. razreda.

**ZAKONSKE OSNOVE NA KOJIMA SE PROGRAM ZASNIVA:**

Ugovor o sufinanciranju programa sklopljen je sa Primorsko-goranskom županijom.

**NAČIN I SREDSTVA ZA REALIZACIJU PROGRAMA:**

Županija će iz Proračuna PGŽ za 2024. godinu s ukupnim iznosom od 1.166,00 Eura sufinancirati program Županijska škola plivanja.

Rashodi su planirani za prijevoz učenika na bazen ili more i Ugovor o djelu za usluge trenera.





**Odstupanje od planiranog:**

Povećan je plan prihoda i rashoda za Županijsku školu plivanja iz razloga što je prijevoz učenika znatno povećan u odnosu na prethodnu godinu.

Naziv aktivnosti/projekta**: PRODUŽENI BORAVAK**

**SVRHA I CILJEVI PROGRAMA:**

Organizirani boravak i učenje učenika zaposlenih roditelja.

Nakon redovite prijepodnevne nastave organiziran je produženi boravak za učenike od 1. do 4. razreda. Učenicima u produženom boravku organiziran je ručak i poslijepodnevna užina.

**ZAKONSKE OSNOVE NA KOJIMA SE PROGRAM ZASNIVA:**

Ugovor o financiranju poslova učitelja za rad u produženom boravku sa Vinodolskom općinom.

Ugovori o pružanju usluge produženog boravka potpisani sa roditeljima.

**NAČIN I SREDSTVA ZA REALIZACIJU PROGRAMA:**

Produženi boravak financira Općina u dijelu plaće i prijevoza učitelja.

Roditelji financiraju prehranu i to 3,70 Eura dnevno za ručak.

Roditelji financiraju i 14,00 Eura mjesečno u dijelu materijalnih troškova.

Materijalni troškovi odnose se na rashode za materijal za nastavu produženog boravka (likovni materijal, papir, društvene igre i dr.), zatim higijenski materijal, sredstva za čišćenje , namirnice,

sitni inventar, zdravstvene usluge, nabavu opreme te ostali nespomenuti rashodi.

Plan je izrađen na bazi 22 učenika.





**Odstupanje od planiranog:**

Prihodi i rashodi povećani su zbog povećanja plaće učiteljice u produženom boravku radi usklađenja koeficijenta s Zakonom o plaćama, u dijelu izvora Pomoći koju financira Općina Vinodolska.

**PROGRAM: 5308 KAPITALNA ULAGANJA U ODGOJNO OBRAZOVNU INFRASTRUKTURU**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRIORITET RAZVOJA I STRATEŠKI CILJ:**

4. Obrazovani stanovnici s kompetencijama i vještinama za poslove budućnosti

**POSEBNI CILJ:**

4.1 Razvoj modernog obrazovnog sustava prilagođenog društvenim izazovima

**MJERA :**

4.1.1. Izgradnja, adaptacija i opremanje osnovnih i srednjih škola

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Naziv aktivnosti/projekta**: OPREMANJE USTANOVA ŠKOLSTVA**

**Izvor: VLASTITI PRIHODI – NAJAM DVORANE**

**SVRHA I CILJEVI PROGRAMA:**

Najmom školske dvorane i zemljišta ostvarujemo vlastiti prihod. Ostvarenim prihodom

planiramo nabavu opreme radi podizanja pedagoškog standarda škole.

**ZAKONSKE OSNOVE NA KOJIMA SE PROGRAM ZASNIVA:**

Pravilnik o korištenju vlastitih prihoda

Ugovori o najmu dvorane i zemljišta

**NAČIN I SREDSTVA ZA REALIZACIJU PROGRAMA:**

Vlastita sredstva koja ostaju nakon pokrivanja troškova najma dvorane planiramo uložiti u

nabavu dugotrajne opreme.





**Odstupanje od planiranog:**

U 1. rebalansu smanjeni su rashodi koji su planirani za nabavu opreme, od prihoda najma dvorane unutar 2024. godine za 848,00 Eura i prenamjenjeni su za pokrivanje materijalnih rashoda.

A povećan je plan nabave opreme od prenesenih viškova iz 2023. godine za 2.118,41 Euro.

**ZAVRŠNE ODREDBE**

Prijedlog 1. Izmjena i dopuna financijskog plana Osnovne škole dr. Josipa Pančića

Bribir dostavlja se Školskom odboru na usvajanje.

Nakon donošenja odluke o usvajanju Prijedloga 1. Izmjena i dopuna financijskog

plana, škola je dužna isti dostaviti osnivaču Primorsko-goranskoj županiji.

U slučaju kada se pri usvajanju Prijedloga izmjena Financijskog plana kojeg donosi Županijska skupština Primorsko-goranske županije pojave razlike, odnosno povećanja ili smanjenja u odnosu

na usvojen Prijedlog financijskog plana od strane Školskog odbora, Školski odbor ponovno

usvaja navedeni financijski plan.

Ako pri usvajanju Financijskog plana koje donosi Županijska skupština nema razlike

u odnosu na usvojeni Prijedlog 1. Izmjena i dopuna financijskog plana od strane Školskog

odbora, isti se smatra **konačnim planom**.

Sukladno čl. 144. st. 4 Zakona o proračunu, Škola kao proračunski korisnik, dužna je

objaviti financijski plan kao i svaku Izmjenu i dopunu financijskog plana na svojim mrežnim stranicama.

Sastavni dio ovog prijedloga 1. izmjena i dopuna financijskog plana su tablice koje se nalaze

u privitku.

**Voditeljica računovodstva: Ravnatelj:**

Anita Saftić-Turjak Goran Matić, prof.

**KLASA: 400-02/24-01/1**

**URBROJ: 2107-35-24-1**

U Bribiru, 26.04.2024.